กฎกระทรวง
กฎกระทรวง
(พ.ศ.
๒๕๓๒)
ออกตามความในพระราชบัญญัติเครื่องแบบทหาร
พุทธศักราช
๒๔๗๗
ว่าด้วยเครื่องแบบทหารบก
ฉบับที่ ๗๑
------------

 อาศัยอำนาจตามความในมาตรา
๕ แห่งพระราชบัญญัติเครื่องแบบทหาร พุทธศักราช 
๒๔๗๗ ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่
๔) พ.ศ. ๒๕๑๔ และ
มาตรา ๗ แห่งพระราชบัญญัติเครื่องแบบทหาร พุทธศักราช ๒๔๗๗
รัฐมนตรีว่าการกระทรวงกลาโหม
ออกกฎกระทรวงไว้ ดังต่อไปนี้
 ข้อ
๑ ให้ยกเลิกความใน (๕) ของข้อ ๔
แห่งกฎกระทรวง (พ.ศ. ๒๕๐๔) ออกตาม
ความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก 
ฉบับที่ ๓๙ ซึ่งแก้ไขเพิ่มเติมโดยกฎกระทรวง (พ.ศ. ๒๕๓๑)
ออกตามความในพระราชบัญญัติ
เครื่องแบบทหารพุทธศักราช ๒๔๗๗ ว่าด้วยเครื่องแบบทหารบก
ฉบับที่ ๗๐ และให้ใช้ความ
ต่อไปนี้แทน
 "(๕)
เครื่องแบบเต็มยศ เช่นเดียวกับเครื่องแบบฝึกเว้นแต่ให้ใช้หมวกเหล็กสีกากี
แกมเขียว
 สำหรับพลทหาร
ในกรมทหารราบที่ ๑ มหาดเล็กรักษาพระองค์ในกรมทหาร
มหาดเล็กราชวัลลภรักษาพระองค์ในพระบาทสมเด็จพระจุลจอมเกล้าเจ้าอยู่หัว
ในกองบังคับการกรม
ทหารราบที่ ๑๑ รักษาพระองค์ ในกองพันที่ ๑ และกองพันที่ ๒
กรมทหารราบที่ ๑๑ รักษาพระองค์
ในกรมทหารราบที่ ๒๑
รักษาพระองค์ในสมเด็จพระนางเจ้าสิริกิติ์ พระบรมราชินีนาถ ในกรม
ทหารราบที่ ๒ รักษาพระองค์ ในกรมทหารราบที่ ๑๒
รักษาพระองค์ในสมเด็จพระนางเจ้าสิริกิติ์
พระบรมราชินีนาถ ในกรมทหารขนส่งรักษาพระองค์
ในหน่วยทหารม้ารักษาพระองค์ในพระบาท
สมเด็จพระมงกุฎเกล้าเจ้าอยู่หัว
ในหน่วยทหารม้ารักษาพระองค์ในสมเด็จพระศรีนครินทรา
บรมราชชนนี
ในหน่วยทหารปืนใหญ่รักษาพระองค์และในหน่วยทหารช่างรักษาพระองค์ มีเครื่องแบบ
เต็มยศรักษาพระองค์เพิ่มขึ้นอีกชนิดหนึ่ง ประกอบด้วย
 (ก) หมวกยอดมีพู่
 (ข) เสื้อเต็มยศรักษาพระองค์
 (ค) กางเกงแถบ
 (ง) คันชีพ และเข็มขัดหนัง หรือประคด
 (จ) รองเท้าหุ้มข้อหนังสีดำ"
 ข้อ
๒ ให้ยกเลิกความใน (๘) ของข้อ ๕
แห่งกฎกระทรวง (พ.ศ. ๒๕๐๔) ออก
ตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก 
ฉบับที่ ๓๙ ซึ่งแก้ไขเพิ่มเติมโดยกฎกระทรวง (พ.ศ. ๒๕๓๑)
ออกตามความในพระราชบัญญัติ
เครื่องแบบทหาร พุทธศักราช ๒๔๗๗ ว่าด้วยเครื่องแบบทหารบก
ฉบับที่ ๗๐ และให้ใช้ความ
ต่อไปนี้แทน
 "(๘) เครื่องแบบเต็มยศ
เช่นเดียวกับเครื่องแบบปกติขาว เว้นแต่ให้ใช้รองเท้า
หุ้มข้อหนังสีดำ ถ้าประจำแถวทหารซึ่งแต่งเครื่องแบบเต็มยศให้แต่งเช่นเดียวกับเครื่องแบบฝึกเว้นแต่
ให้ใช้หมวกเหล็กสีกากีแกมเขียว
 สำหรับนายทหารประทวนในกรมทหารราบที่
๑ มหาดเล็กรักษาพระองค์ ในกรม
ทหารเล็กราชวัลลภรักษาพระองค์ในพระบาทสมเด็จพระจุลจอมเกล้าเจ้าอยู่หัว
ในกองบังคับการกรม
ทหารราบที่ ๑๑ รักษาพระองค์ ในกองพันที่ ๑ และกองพันที่ ๒
กรมทหารราบที่ ๑๑ รักษาพระองค์
ในกรมทหารราบที่ ๒๑
รักษาพระองค์ในสมเด็จพระนางเจ้าสิริกิติ์ พระบรมราชินีนาถในกรม
ทหารราบที่ ๒ รักษาพระองค์ ในกรมทหารราบที่ ๑๒
รักษาพระองค์ในสมเด็จพระนางเจ้าสิริกิติ์ 
พระบรมราชินีนาถ ในกรมทหารขนส่งรักษาพระองค์
ในหน่วยทหารม้ารักษาพระองค์ในพระบาท
สมเด็จพระมงกุฎเกล้าเจ้าอยู่หัว
ในหน่วยทหารม้ารักษาพระองค์ในสมเด็จพระศรีนครินทราบรม
ราชชนนี
ในหน่วยทหารปืนใหญ่รักษาพระองค์และในหน่วยทหารช่างรักษาพระองค์ มีเครื่องแบบ
เต็มยศรักษาพระองค์เพิ่มขึ้นอีกชนิดหนึ่ง ประกอบด้วย
 (ก) หมวกยอดมีพู่
 (ข) เสื้อเต็มยศรักษาพระองค์
 (ค) กางเกงแถบ
 (ง) คันชีพ และเข็มขัดหนัง หรือประคด
 (จ) รองเท้าหุ้มข้อหนังสีดำ
 ข้อ
๓ ให้ยกเลิกความใน (๗) และ (๘)
ของข้อ ๙ แห่งกฎกระทรวง 
(พ.ศ. ๒๕๐๔) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วย
เครื่องแบบทหารบก ฉบับที่ ๓๙
ซึ่งแก้ไขเพิ่มเติมโดยกฎกระทรวง (พ.ศ. ๒๕๓๑) ออกตามความใน
พระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก ฉบับที่ ๗๐ และให้
ใช้ความต่อไปนี้แทน
 "(๗) เครื่องแบบครึ่งยศ
เช่นเดียวกับเครื่องแบบปกติขาว เว้นแต่ให้ใช้กางเกงแถบ
และรองเท้าหุ้มข้อหนังสีดำ
ถ้าประจำแถวทหารซึ่งแต่งเครื่องแบบครึ่งยศ ให้แต่งเช่นเดียวกับ
เครื่องแบบฝึก เว้นแต่ให้ใช้หมวกเหล็กสีกากีแกมเขียว
 สำหรับนายทหารสัญญาบัตร
ในกรมทหารราบที่ ๑ มหาดเล็กรักษาพระองค์ ในกรม
ทหารมหาดเล็กราชวัลลภรักษาพระองค์ในพระบาทสมเด็จพระจุลจอมเกล้าเจ้าอยู่หัว
ในกองบังคับ
การกรมทหารราบที่ ๑๑ รักษาพระองค์ ในกองพันที่ ๑
และกองพันที่ ๒ กรมทหารราบที่ ๑๑ รักษา
พระองค์ ในกรมทหารราบที่ ๒๑ รักษาพระองค์
ในสมเด็จพระนางเจ้าสิริกิติ์ พระบรมราชินีนาถ ใน
กรมทหารราบที่ ๒ รักษาพระองค์ ในกรมทหารราบที่ ๑๒
รักษาพระองค์ในสมเด็จพระนางเจ้าสิริกิติ์
พระบรมราชินีนาถ ในกรมทหารขนส่งรักษาพระองค์
ในหน่วยทหารม้ารักษาพระองค์ในพระบาท
สมเด็จพระมงกุฎเกล้าเจ้าอยู่หัว
ในหน่วยทหารปืนใหญ่รักษาพระองค์ ในหน่วยทหารช่างรักษา
พระองค์ และในกรมนักเรียนนายร้อยรักษาพระองค์
โรงเรียนนายร้อยพระจุลจอมเกล้าให้ใช้
เครื่องแบบครึ่งยศรักษาพระองค์ ประกอบด้วย
 (ก) หมวกยอด
 (ข) เสื้อชั้นนอกคอปิดสีขาว
 (ค) กางเกงแถบ
 (ง) คันชีพ
 (จ) รองเท้าหุ้มข้อหนังสีดำ
 สำหรับนายทหารสัญญาบัตรซึ่งดำรงตำแหน่งหรือรักษาราชการในตำแหน่งผู้บัญชา
การโรงเรียนนายร้อยพระจุลจอมเกล้าหรือรองผู้บัญชาการโรงเรียนนายร้อยพระจุลจอมเกล้า
มี
เครื่องแบบครึ่งยศรักษาพระองค์เช่นเดียวกับเครื่องแบบครึ่งยศรักษาพระองค์สำหรับนายทหาร
สัญญาบัตรในกรมนักเรียนนายร้อยรักษาพระองค์
โรงเรียนนายร้อยพระจุลจอมเกล้า
 (๘) เครื่องแบบเต็มยศ
เช่นเดียวกับเครื่องแบบปกติขาวเว้นแต่ให้ใช้กางเกงแถบ
และรองเท้าหุ้มข้อหนังสีดำ
ถ้าประจำแถวทหารซึ่งแต่งเครื่องแบบเต็มยศ ให้แต่งเช่นเดียวกับ
เครื่องแบบฝึก เว้นแต่ให้ใช้หมวกเหล็กสีกากีแกมเขียว
 ในโอกาสที่อยู่ในต่างประเทศที่มีอากาศหนาว
ให้ใช้หมวกทรงหม้อตาลสีน้ำเงินดำ 
และเสื้อเต็มยศสีน้ำเงินดำ
 สำหรับนายทหารสัญญาบัตร
ในกรมทหารราบที่ ๑ มหาดเล็กรักษาพระองค์ ในกรม
ทหารมหาดเล็กราชวัลลภรักษาพระองค์ในพระบาทสมเด็จพระจุลจอมเกล้าเจ้าอยู่หัว
ในกอง
บังคับการกรมทหารราบที่ ๑๑ รักษาพระองค์ ในกองพันที่ ๑
และกองพันที่ ๒ กรมทหารราบที่ ๑๑ 
รักษาพระองค์ ในกรมทหารราบที่ ๒๑
รักษาพระองค์ในสมเด็จพระนางเจ้าสิริกิติ์ พระบรมราชินีนาถ 
ในกรมทหารราบที่ ๒ รักษาพระองค์ ในกรมทหารราบที่ ๑๒
รักษาพระองค์ในสมเด็จพระนางเจ้า
สิริกิติ์ พระบรมราชินีนาถ ในกรมทหารขนส่งรักษาพระองค์
ในหน่วยทหารม้ารักษาพระองค์ ใน
พระบาทสมเด็จพระมงกุฎเกล้าเจ้าอยู่หัว
ในหน่วยทหารม้ารักษาพระองค์ในพระบาทสมเด็จ
พระศรีนครินทราบรมราชชนนี ในหน่วยทหารปืนใหญ่รักษาพระองค์
ในหน่วยทหารช่างรักษา
พระองค์ และในกรมนักเรียนนายร้อยรักษาพระองค์
โรงเรียนนายร้อยพระจุลจอมเกล้า ให้ใช้
เครื่องแบบเต็มยศรักษาพระองค์ ประกอบด้วย
 (ก) หมวกยอดมีพู่
 (ข) เสื้อเต็มยศรักษาพระองค์
 (ค) กางเกงแถบ
 (ง) คันชีพ และประคด
 (จ) รองเท้าหุ้มข้อหนังสีดำ
 สำหรับนายทหารสัญญาบัตรซึ่งดำรงตำแหน่งหรือรักษาราชการในตำแหน่ง
ผู้บัญชาการโรงเรียนนายร้อยพระจุลจอมเกล้าหรือรองผู้บัญชาการโรงเรียนนายร้อยพระจุลจอมเกล้า
นายทหารสัญญาบัตรซึ่งดำรงตำแหน่งผู้บังคับการพิเศษ
และนายทหารพิเศษประจำกรมในกรม
นักเรียนนายร้อยรักษาพระองค์โรงเรียนนายร้อยพระจุลจอมเกล้า
มีเครื่องแบบเต็มยศรักษาพระองค์
เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมนักเรียนนายร้อย
รักษาพระองค์โรงเรียนนายร้อยพระจุลจอมเกล้า
 สำหรับนายทหารสัญญาบัตรซึ่งดำรงตำแหน่งผู้บังคับการกรมและนายทหารพิเศษ
ประจำกรมในกรมทหารราบที่ ๑ มหาดเล็กรักษาพระองค์ มีเครื่องแบบเต็มยศรักษาพระองค์เช่น
เดียวกับเครื่องแบบเต็มยศรักษาพระองค์สำหรับนายทหารสัญญาบัตรในกองพันที่
๓ กรมทหาร
ราบที่ ๑ มหาดเล็กรักษาพระองค์ เพิ่มขึ้นอีกชนิดหนึ่ง
 สำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษ
และนายทหารพิเศษประจำกรมในกรมทหารมหาดเล็กราชวัลลภรักษาพระองค์ในพระบาทสมเด็จ
พระจุลจอมเกล้าเจ้าอยู่หัว
มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษา
พระองค์สำหรับนายทหารสัญญาบัตรในกรมทหารมหาดเล็กราชวัลลภรักษาพระองค์ในพระบาท
สมเด็จพระจุลจอมเกล้าเจ้าอยู่หัว
 สำหรับนายทหารสัญญาบัตรซึ่งดำรงตำแหน่งผู้บัญชาการกองพลและนายทหาร
พิเศษประจำกองพลในกองพลที่ ๑ รักษาพระองค์
มีเครื่องแบบเต็มยศรักษาพระองค์เช่นเดียวกับ
เครื่องแบบเต็มยศรักษาพระองค์สำหรับนายทหารสัญญาบัตรในกรมทหารราบที่
๑ มหาดเล็กรักษา
พระองค์ หรือกองพันที่ ๓ กรมทหารราบที่ ๑
มหาดเล็กรักษาพระองค์ หรือกรมทหารมหาดเล็ก
ราชวัลลภรักษาพระองค์
ในพระบาทสมเด็จพระจุลจอมเกล้าเจ้าอยู่หัว หรือกรมทหารราบที่ ๑๑ 
รักษาพระองค์หรือกรมทหารปืนใหญ่ที่ ๑ รักษาพระองค์
หรือกองพันทหารช่างที่ ๑ รักษาพระองค์
เพิ่มขึ้นอีกชนิดหนึ่ง
 สำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษ
ประจำกรมในกรมทหารราบที่ ๒๑
รักษาพระองค์ในสมเด็จพระนางเจ้าสิริกิติ์ พระบรมราชินีนาถ
มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหาร
สัญญาบัตรในกรมทหารราบที่ ๒๑ รักษาพระองค์ในสมเด็จพระนางเจ้าสิริกิติ์
พระบรมราชินีนาถ
 สำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษ
ประจำกรมในกรมทหารราบที่ ๒ รักษาพระองค์
มีเครื่องแบบเต็มยศรักษาพระองค์เช่นเดียวกับ
เครื่องแบบเต็มยศรักษาพระองค์สำหรับนายทหารสัญญาบัตรในกรมทหารราบที่
๒ รักษาพระองค์
 สำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษ
ประจำกรมในกรมทหารราบที่ ๑๒ รักษาพระองค์
ในสมเด็จพระนางเจ้าสิริกิติ์ พระบรมราชินีนาถ
มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหาร
สัญญาบัตรในกรมทหารราบที่ ๑๒
รักษาพระองค์ในสมเด็จพระนางเจ้าสิริกิติ์ พระบรมราชินีนาถ
 สำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษ
ประจำกรมในกรมทหารขนส่งรักษาพระองค์
มีเครื่องแบบเต็มยศรักษาพระองค์เช่นเดียวกับ
เครื่องแบบเต็มยศรักษาพระองค์สำหรับนายทหารสัญญาบัตรในกรมทหารขนส่งรักษาพระองค์"
 ข้อ
๔ ให้ยกเลิกความใน (๘) ของข้อ ๑๐
แห่งกฎกระทรวง (พ.ศ. ๒๕๐๔) ออก
ตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก 
ฉบับที่ ๓๙ ซึ่งแก้ไขเพิ่มเติมโดยกฎกระทรวง (พ.ศ. ๒๕๓๑)
ออกตามความในพระราชบัญญัติ
เครื่องแบบทหาร พุทธศักราช ๒๔๗๗ ว่าด้วยเครื่องแบบทหารบก
ฉบับที่ ๗๐ และให้ใช้ข้อความ
ต่อไปนี้แทน
 "(๘) หมวกยอก ตัวหมวกสีขาว
ยอดหมวกและสายรัดคางโซ่ถักทำด้วยโลหะสีทอง
ด้านหน้าหมวกมีตรา และยอดหมวกมีพู่ตามสังกัดและโอกาส ดังนี้
 ทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว
มีตรา
ราชวัลลภ ถ้าแต่งเครื่องแบบเต็มยศ มีพู่สีดำ
 ทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว
มีตรา
ครุฑพ่าห์ ถ้าแต่งเครื่องแบบเต็มยศ มีพู่สีบานเย็น
 ทหารในกองบังคับการกรมทหารราบที่
๑๑ รักษาพระองค์ และในกองพันที่ ๑ กับ
กองพันที่ ๒ กรมทหารราบที่ ๑๑
รักษาพระองค์มีตราพระมหามงกุฎเพชราวุธ ถ้าแต่งเครื่องแบบ
เต็มยศ มีพู่สีน้ำเงินดำ
 ทหารในกรมทหารราบที่
๒๑ รักษาพระองค์ในสมเด็จพระนางเจ้าสิริกิติ์ พระบรม
ราชินีนาถ มีตรามหาจักรีภายใต้พระมหาพิชัยมงกุฎประดับแพรแถบสะบัดสองชายกระหนาบด้วยฉัตร
เจ็ดชั้นมีคชสีห์อัญเชิญฉัตรทางเบื้องขวา
ราชสีห์อัญเชิญฉัตรทางเบื้องซ้าย ตรงกลางมีโล่ภายในโล่
ส่วนบนมีรูปเอราวัณ ส่วนล่างด้านขวามีรูปเสือโคร่ง
ส่วนล่างด้านซ้ายมีรูปคบเพลิงทั้งหมดรองรับด้วย
แพรแถบสะบัดสองชาย บนแพรแถบมีคำว่า
"นวมินทราชินี" ถ้าแต่งเครื่องแบบเต็มยศ มีพู่สีดำ
 ทหารในกรมทหารราบที่
๒ รักษาพระองค์ มีตราครุฑพ่าห์ ถ้าแต่งเครื่องแบบเต็มยศ
มีพู่สีดำ
 ทหารในกรมทหารราบที่
๑๒ รักษาพระองค์ในสมเด็จพระนางเจ้าสิริกิติ์ พระบรม
ราชินีนาถ มีตรามหาจักรีภายใต้มหาพิชัยมงกุฎประดับแพรแถบสะบัดสองชาย
กระหนาบด้วยฉัตร
เจ็ดชั้นมีคชสีห์อัญเชิญแตรทางเบื้องขวา
ราชสีห์อัญเชิญฉัตรทางเบื้องซ้าย ตรงกลางมีโล่ภายในโล่
ส่วนบนมีรูปเอราวัณ ส่วนล่างด้านขวามีรูปเสือโคร่ง
ส่วนล่างด้านซ้ายมีรูปคบเพลิงทั้งหมดรองรับด้วย
แพรแถบสะบัดสองชาย บนแพรแถบมีคำว่า "กรมทหารราบที่ ๑๒
รักษาพระองค์" ถ้าแต่ง
เครื่องแบบเต็มยศมีพู่สีดำ
 ทหารในกรมทหารขนส่งรักษาพระองค์
มีตราครุฑพ่าห์ ถ้าแต่งเครื่องแบบเต็มยศ 
มีพู่สีดำ
 ทหารในหน่วยทหารม้ารักษาพระองค์ในพระบาทสมเด็จพระมงกุฎเกล้าเจ้าอยู่หัว
มี
ตราครุฑพ่าห์ ถ้าแต่งเครื่องแบบเต็มยศ มีพู่สีน้ำเงินหม่น
แต่ถ้าแต่งเครื่องแบบเต็มยศในโอกาสขี่ม้า
ให้ใช้หมวกยอดมีตัวหมวกเป็นทรงสูงสีขาว
ยอดหมวกเป็นรูปดอกบัวตูมทำด้วยโลหะสีทองมีพู่สี
น้ำเงินหม่น ด้านหน้าหมวกมีตราครุฑพ่าห์
มีรูปช่อชัยพฤกษ์และสายรัดคางโซ่ถักทำด้วยโลหะสีทอง
ปลายสายรัดคางมีดุมโลหะสีทองรูปดอกมะเขือติดที่ริมขอบหมวก
ข้างละ ๑ ดุม ด้านหลังหมวกจาก
กึ่งกลางหมวกถึงขอบหมวกมีแนวดอกมะเขือ ทำด้วยโลหะสีทอง
 ทหารในหน่วยทหารม้ารักษาพระองค์ในสมเด็จพระศรีนครินทราบรมราชชนนี
มีตรา
ครุฑพ่าห์ ถ้าแต่งเครื่องแบบเต็มยศ มีพู่สีฟ้าหม่น
ถ้าแต่งเครื่องแบบเต็มยศในโอกาสขี่ม้าให้ใช้หมวก
ยอดมีตัวหมวกเป็นรูปทรงสูงสีขาว
ยอดหมวกเป็นรูปดอกบัวตูมทำด้วยโลหะสีทอง มีพู่สีห้าหม่น ด้าน
หน้าหมวกมีตราครุฑพ่าห์
มีรูปช่อชัยพฤกษ์และสายรัดคางโซ่ถักทำด้วยโลหะสีทองปลายสายรัดคาง
มีดุม โลหะสีทองรูปดอกมะเขือติดที่ริมขอบหมวก ข้างละ ๑ ดุม
ด้านหลังหมวกจากกึ่งกลางหมวก 
ถึงขอบหมวกมีแนวดอกมะเขือ ทำด้วยโลหะสีทอง
 ทหารในหน่วยทหารปืนใหญ่รักษาพระองค์
มีตราครุฑพ่าห์ ถ้าแต่งเครื่องแบบ
เต็มยศมีพู่สีดำ
 ทหารในหน่วยทหารช่างรักษาพระองค์
มีตราครุฑพ่าห์ ถ้าแต่งเครื่องแบบเต็มยศมีพู่
สีเทา นายทหารสัญญาบัตรในกรมนักเรียนนายร้อยรักษาพระองค์
โรงเรียนนายร้อยพระจุลจอมเกล้า
และนักเรียนนายร้อย มีตราราชวัลลภ ถ้าแต่งเครื่องแบบเต็มยศ
มีพู่สีดำ"
 ข้อ
๕ ให้เพิ่มความต่อไปนี้เป็น (ฏ) ของ
(๘) ในข้อ ๑๑ แห่งกฎกระทรวง 
(พ.ศ. ๒๕๐๔) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วย
เครื่องแบบทหารบก ฉบับที่ ๓๙
ซึ่งแก้ไขเพิ่มเติมโดยกฎกระทรวง (พ.ศ. ๒๕๓๑) ออกตามความใน
พระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก ฉบับที่ ๗๐
 "(ฏ) ทหารในกรมทหารราบที่ ๑๒
รักษาพระองค์ในสมเด็จพระนางเจ้าสิริกิติ์
พระบรมราชินีนาถ ใช้เสื้อคอปิดทำด้วยสักหลาดหรือเสิร์จสีฟ้า
ที่แนวอกมีดุมโลหะสีทองขนาดใหญ่
๗ ดุม ปลอกคอทำด้วยกำมะหยี่สีดำ มีขอบเป็นแถบสีเหลือง กว้าง
๐.๕ ซม. ๑ แถบ ปลอกแขน
ทำด้วยกำมะหยี่สีดำ ด้านนอกปักเป็นรูปอักษรพระนามาภิไธยย่อ
สก สีเหลืองและสีขาวไขว้กันอยู่
ใต้มงกุฎขัตติยนารี
ด้านข้างรูปอักษรทั้งสองด้านมีช่อชัยพฤกษ์ด้านละ ๑ ช่อ ด้านใต้รูปอักษรมีแถบ
กว้าง ๐.๕ ซม. รอบข้อมือ ๓ แถบ เป็นแถบสีเหลือง ๒ แถบ
และแถบสีขาวอยู่กลาง ๑ แถบ เว้น
ระยะห่างแถบ ๐.๒๕ ซม. ที่เอวด้านหลังมีดุมโลหะสีทองขนาดกลางข้างละ
๑ ดุม
 สำหรับนายทหารประทวนชั้นจ่ายนายสิบและนายทหารสัญญาบัตรมีส่วนประกอบ
เพิ่มขึ้น ดังนี้
 นายทหารประทวนชั้นจ่านายสิบ
กลางชายเสื้อด้านหลังเปิดชายเสื้อถึงแนวเอว ที่แนว
ตะเข็บหลังข้างรอยเปิดทั้ง ๒ ข้าง
มีผ้าสักหลาดหรือเสิร์จสีดำเรียวไปทางด้านหน้าบนเย็บติดภายใน
ปักเป็นลายช่อชัยพฤกษ์ข้างละ ๓ ช่อ
ที่คอด้านหน้าและที่ข้อมือใต้แถบโดยรอบปักเป็นลายช่อ
ชัยพฤกษ์
 นายทหารสัญญาบัตรมีส่วนประกอบเช่นเดียวกับนายทหารประทวนชั้นจ่านายสิบ
เว้นแต่ที่คอโดยรอบปักเป็นลายช่อชัยพฤกษ์
 แถบ
รูปอักษร และช่อชัยพฤกษ์ สำหรับพลทหารและนายทหารประทวนใช้ไหม
สีเหลืองและไหมสีขาว สำหรับนายทหารสัญญาบัตร
ใช้ดิ้นทองและดิ้นเงิน
 เสื้อแบบนี้สำหรับพลทหารและนายทหารประทวนชั้นนายสิบมีอินทรธนูอ่อนขัดดุม
โลหะสีทองขนาดเล็ก
สำหรับนายทหารประทวนชั้นจ่านายสิบและนายทหารสัญญาบัตรใช้อินทรธนูแข็ง"
 ข้อ
๖
ให้เพิ่มความต่อไปนี้เป็นวรรคสิบของ (ค) ใน (๔) ของข้อ ๑๒ แห่ง
กฎกระทรวง (พ.ศ. ๒๕๐๔)
ออกตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก ฉบับที่ ๓๙ ซึ่งแก้ไขเพิ่มเติม
โดยกฎกระทรวง (พ.ศ. ๒๕๓๑) ออกตาม
ความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก ฉบับที่ ๗๐
 "พลทหารและนายทหารประทวนในกรมทหารราบที่
๑๒ รักษาพระองค์ในสมเด็จ
พระนางเจ้าสิริกิติ์ พระบรมราชินีนาถ
ใช้แถบสีฟ้าขอบของแถบมีแถบสีเหลืองทำด้วยไหมกำกับ"
 ข้อ
๗ ให้เพิ่มความต่อไปนี้เป็นวรรคสิบสองของ
(ง) ใน (๔) ของข้อ ๑๒ แห่ง
กฎกระทรวง (พ.ศ. ๒๕๐๔)
ออกตามความในพระราชบัญญัติเครื่องแบบทหาร พุทธศักราช ๒๔๗๗ 
ว่าด้วยเครื่องแบบทหารบก ฉบับที่ ๓๙
ซึ่งแก้ไขเพิ่มเติมโดยกฎกระทรวง (พ.ศ. ๒๕๓๑) ออกตาม
ความในพระราชบัญญัติเครื่องแบบทหาร พุทธศักราช ๒๔๗๗ ว่าด้วยเครื่องแบบทหารบก
ฉบับที่ ๗๐
 "นายทหารสัญญาบัตรในกรมทหารราบที่
๑๒ รักษาพระองค์ในสมเด็จพระนางเจ้า
สิริกิติ์พระบรมราชินีนาถ
ใช้สีฟ้าขอบของแถบและระยะระหว่างแถบ มีแถบสีเหลืองทำด้วยโลหะ
ดิ้นทองกำกับ"
 ข้อ
๘ ให้ยกเลิกความใน (๒) ของข้อ ๑๓
แห่งกฎกระทรวง (พ.ศ. ๒๕๐๔) ออก
ตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก 
ฉบับที่ ๓๙ ซึ่งแก้ไขเพิ่มเติมโดยกฎกระทรวง (พ.ศ. ๒๕๓๑)
ออกตามความในพระราชบัญญัติเครื่อง
แบบทหาร พุทธศักราช ๒๔๗๗ ว่าด้วยเครื่องแบบทหารบก ฉบับที่
๗๐ และให้ใช้ความต่อไปนี้แทน
 "(๒) เข็มขัดหนังสีขาว กว้าง ๔.๕ ซม.
หัวเข็มขัดทำด้วยโลหะสีทอง เป็นรูป
สี่เหลี่ยมจัตุรัสมุมมน ด้านละ ๕.๕ ซม.
พื้นเกลี้ยงมีรูปเครื่องหมายกองทัพบกดุนนูนอยู่กึ่งกลางหัว
เข็มขัด
เข็มขัดแบบนี้ใช้คาดทับเสื้อชั้นนอกของพลทหารและนายทหารประทวน ในหน่วยทหาร
มหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว
ในกรมทหารราบที่ ๒๑ 
รักษาพระองค์ ในสมเด็จพระนางเจ้าสิริกิติ์ พระบรมราชินีนาถ
ในกรมทหารราบที่ ๒ รักษาพระองค์
ในกรมทหารราบที่ ๑๒ รักษาพระองค์
ในสมเด็จพระนางเจ้าสิริกิติ์ พระบรมราชินีนาถ และในกรม
ทหารขนส่งรักษาพระองค์
เมื่อแต่งเครื่องแบบครึ่งยศรักษาพระองค์หรือเครื่องแบบเต็มยศรักษา
พระองค์ใช้คาดทับเสื้อชั้นนอกของพลทหารและนายทหารประทวนชั้นนายสิบ
ในหน่วยทหารม้ารักษา
พระองค์ในสมเด็จพระศรีนครินทราบรมราชชนนี
เมื่อแต่งเครื่องแบบเต็มยศรักษาพระองค์ และใช้
คาดทับเสื้อชั้นนอกของนักเรียนนายทหารแผนที่
เมื่อแต่งเครื่องแบบครึ่งยศหรือเครื่องแบบเต็มยศ
กับให้มีสายกระบี่หรือซองดาบปลายปืนทำด้วยหนังสีขาว
ในโอกาสที่ต้องคาดกระบี่หรือถือปืน
ประกอบด้วย
 สำหรับทหารในกรมทหารขนส่งรักษาพระองค์
มีแถบไหมทองกว้าง ๑ ซม. อยู่
กึ่งกลางและขริบริมด้วยแถบไหมทอง กว้าง ๐.๕ ซม.
ยางตลอดสายเข็มขัด
 ข้อ
๙
ให้เพิ่มความต่อไปนี้เป็นวรรคเก้าของข้อ ๑๔ แห่งกฎกระทรวง 
(พ.ศ. ๒๕๐๔) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วย
เครื่องแบบทหารบก ฉบับที่ ๓๙
ซึ่งแก้ไขเพิ่มเติมโดยกฎกระทรวง (พ.ศ. ๒๕๓๑) ออกตามความใน
พระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก ฉบับที่ ๗๐
 "ทหารในกรมทหารราบที่
๑๒ รักษาพระองค์ในสมเด็จพระนางเจ้าสิริกิติ์ พระบรม
ราชินีนาถ พลทหารและนายทหารประทวน ใช้คันชีพหนังสีขาว
ด้านนอกมีตราอักษรพระนามาภิไธย
ย่อ สก ภายใต้มงกุฎขัตติยนารีรองรับด้วยแพรแถบสะบัดสองชาย
และบนแพรแถบสะบัดสองชาย
มีคำว่า"กรมทหารราบที่ ๑๒ รักษาพระองค์"
ทำด้วยโลหะสีทองและมีสายสะพายหนังสีขาว 
นายทหารสัญญาบัตร ใช้คันชีพหนังสีน้ำเงินดำ
ด้านนอกมีตราอักษรพระนามาภิไธยย่อ สก ภายใต้
มงกุฎขัตติยนารีรองรับด้วยแพรแถบสะบัดสองชาย
และบนแพรแถบสะบัดสองชายมีคำว่า "กรม
ทหารราบที่ ๑๒ รักษาพระองค์"
ทำด้วยโลหะสีทองและมีสายสะพายหนังสีน้ำเงินดำ ด้านนอกมีแถบ
ไหมทอง"
 ข้อ
๑๐ ให้เพิ่มความต่อไปนี้เป็น (๑๓)
ของข้อ ๓๔ แห่งกฎกระทรวง 
(พ.ศ. ๒๕๐๔) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วย
เครื่องแบบทหารบก ฉบับที่ ๓๙ ซึ่งแก้ไขเพิ่มเติม
โดยกฎกระทรวง (พ.ศ. ๒๕๓๑) ออกตามความ
ในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก ฉบับที่ ๗๐
 "(๑๓) ทหารในกรมทหารราบที่ ๑๒ รักษาพระองค์ในสมเด็จพระนางเจ้าสิริกิติ์
พระบรมราชินีนาถ ใช้อักษรพระนามาภิไธยย่อ สก"
 ข้อ
๑๑ ให้ยกเลิกความใน (๙) (๑๐) และ
(๑๑) ของข้อ ๔๐ แห่งกฎกระทรวง
(พ.ศ. ๒๕๐๔) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วยเครื่อง
แบบทหารบก ฉบับที่ ๓๙ ซึ่งแก้ไขเพิ่มเติมโดยกฎกระทรวง (พ.ศ.
๒๕๒๘) ออกตามความใน
พระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหาร ฉบับที่ ๖๓ และให้ใช้
ความต่อไปนี้แทน
 "(๙) เครื่องแบบครึ่งยศ
เช่นเดียวกับเครื่องแบบปกติขาว เว้นแต่ให้ใช้กระโปรง
สีดำและกระเป๋าถือสีดำขนาดเล็ก
 สำหรับทหารหญิงในหน่วยทหารมหาดเล็กรักษาพระองค์ในพระบาท
พระจุลจอมเกล้าเจ้าอยู่หัว ในกรมทหารราบที่ ๒๑
รักษาพระองค์ในสมเด็จพระนางเจ้าสิริกิติ์ 
พระบรมราชินีนาถ ในกรมทหารราบที่ ๑๑ รักษาพระองค์
ในกรมทหารราบที่ ๒ รักษาพระองค์ใน
กรมทหารราบที่ ๑๒ รักษาพระองค์ในสมเด็จพระนางเจ้าสิริกิติ์
พระบรมราชินีนาถ และในกรม
นักเรียนนายร้อยรักษาพระองค์ โรงเรียนนายร้อยพระจุลจอมเกล้า
ให้ใช้เครื่องแบบครึ่งยศรักษา
พระองค์ ประกอบด้วย
 (ก) หมวกทรงอ่อนสีดำ
 (ข) เสื้อชั้นนอกคอปิดสีขาว
 (ค) กระโปรงสีดำแบบฝ้าย
 (ง) คันชีพ
 (จ) รองเท้าสูงครึ่งน่องหนังสีดำ
ชนิดไม่ผูกเชือก หรือรองเท้าสูงหนังสีดำชนิด
ไม่ผูกเชือก
 (ฉ) ถุงเท้ายาวสีดำ
 สำหรับทหารหญิงในหน่วยทหารม้ารักษาพระองค์ในพระบาทสมเด็จพระมงกุฎเกล้า
เจ้าอยู่หัว ให้ใช้เครื่องแบบครึ่งยศรักษาพระองค์ประกอบด้วย
 (ก) หมวกทรงอ่อนสีขาว
 (ข)
เสื้อชั้นนอกคอปิดสีขาว
 (ค) กระโปรงสีน้ำเงินหม่นแบบป้าย
 (ง) คันชีพ
 (จ) รองเท้าสูงครึ่งน่องหนังสีดำ
ชนิดไม่ผูกเชือก หรือรองเท้าสูงหนังสีดำชนิด 
ไม่ผูกเชือก
 (ฉ) ถุงเท้ายาวสีดำ
 (๑๐) เครื่องแบบเต็มยศ
เช่นเดียวกับเครื่องแบบครึ่งยศ เว้นแต่ในโอกาสที่อยู่ใน
ต่างประเทศที่มีอากาศหนาว
ให้ใช้หมวกแก๊ปทรงอ่อนพับปีกสีน้ำเงินดำ เสื้อชั้นนอกคอแบะสีน้ำเงิน
ดำและกระโปรงสีน้ำเงินดำ
 สำหรับทหารหญิงในหน่วยทหารมหาดเล็กรักษาพระองค์ในพระบาทสมเด็จ
พระจุลจอมเกล้าเจ้าอยู่หัว ในกรมทหารราบที่ ๒๑
รักษาพระองค์ในสมเด็จพระนางเจ้าสิริกิติ์ 
พระบรมราชินีนาถ ในกรมทหารราบที่ ๑๑ รักษาพระองค์
ในกรมทหารราบที่ ๒ รักษาพระองค์ใน
กรมทหารราบที่ ๑๒ รักษาพระองค์ในสมเด็จพระนางเจ้าสิริกิติ์
พระบรมราชินีนาถ และในกรม
นักเรียนนายร้อยรักษาพระองค์
โรงเรียนนายร้อยพระจุลจอมเกล้าให้ใช้เครื่องแบบเต็มยศรักษา
พระองค์ ประกอบด้วย
 (ก) หมวกทรงอ่อนสีดำ
 (ข) เสื้อเต็มยศรักษาพระองค์
 (ค) กระโปรงสีดำแบบป้าย
 (ง) คันชีพและประคด
 (จ) รองเท้าสูงครึ่งน่องหนังสีดำ
ชนิดไม่ผูกเชือก หรือรองเท้าสูบหนังสีดำชนิด
ไม่ผูกเชือก
 (ฉ) ถุงเท้ายาวสีดำ
 สำหรับทหารหญิงในหน่วยทหารม้ารักษาพระองค์ในพระบาทสมเด็จพระมงกุฎเกล้า
เจ้าอยู่หัว ให้ใช้เครื่องแบบเต็มยศรักษาพระองค์ ประกอบด้วย
 (ก) หมวกทรงอ่อนสีขาว
 (ข) เสื้อเต็มยศรักษาพระองค์
 (ค) กระโปรงสีน้ำเงินหม่นแบบป้าย
 (ง) คันชีพและประคด
 (จ) รองเท้าสูงครึ่งน่องหนังสีดำ
ชนิดไม่ผูกเชือก หรือรองเท้าสูบหนังสีดำชนิด
ไม่ผูกเชือก
 (ฉ) ถุงเท้ายาวสีดำ
 สำหรับทหารหญิงในหน่วยทหารมหาดเล็กรักษาพระองค์ในพระบาทสมเด็จ
พระจุลจอมเกล้าเจ้าอยู่หัว ในกรมทหารราบที่ ๒๑
รักษาพระองค์ในสมเด็จพระนางเจ้าสิริกิติ์ 
พระบรมราชินีนาถ ในกรมทหารราบที่ ๑๑ รักษาพระองค์
ในกรมทหาราบที่ ๒ รักษาพระองค์ 
ในกรมทหารราบที่ ๑๒
รักษาพระองค์ในสมเด็จพระนางเจ้าสิริกิติ์ พระบรมราชินีนาถ ในกรมนักเรียน
นายร้อยรักษาพระองค์
โรงเรียนนายร้อยพระจุลจอมเกล้าและในหน่วยทหารม้ารักษาพระองค์ใน
พระบาทสมเด็จพระมงกุฎเกล้าเจ้าอยู่หัว
ให้ใช้หมวกแก๊ปทรงอ่อนพับปีกสีน้ำเงินดำ"
 ข้อ
๑๒ ให้ยกเลิกความใน (๗) ของข้อ ๔๑ แห่งกฎกระทรวง (พ.ศ. ๒๕๐๔) ออก
ตามความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก
ฉบับที่ ๓๙ ซึ่งแก้ไขเพิ่มเติมโดยกฎกระทรวง (พ.ศ. ๒๕๒๖)
ออกตามความในพระราชบัญญัติ
เครื่องแบบทหาร พุทธศักราช ๒๔๗๗ ว่าด้วยเครื่องแบบทหารบก
ฉบับที่ ๖๐ และให้ใช้ความต่อไป
นี้แทน
 "(๗) หมวกทรงอ่อนสีดำ
ด้านซ้ายหมวกมีตราราชวัลลภ เมื่อแต่งเครื่องแบบ
เต็มยศรักษาพระองค์ มีพู่สดำติด ณ ที่ที่มีตราราชวัลลภ
 สำหรับทหารหญิงในกรมทหารราบที่
๒๑ รักษาพระองค์ในสมเด็จพระนางเจ้าสิริกิติ์ 
พระบรมราชินีนาถ ด้านซ้ายหมวกมีตราเหมือนตราหน้าหมวกยอด
เมื่อแต่งเครื่องแบบเต็มยศ
รักษาพระองค์ มีพู่สีดำติด ณ ที่ที่มีตราหน้าหมวก
 สำหรับทหารหญิงในกรมทหารราบที่
๑๑ รักษาพระองค์ ด้านซ้ายหมวกมีตรา
พระมหามงกุฎเพชราวุธ เมื่อแต่งเครื่องแบบเต็มยศรักษาพระองค์
มีพู่สีน้ำเงินฟ้าติด ณ ที่ที่มีตรา
หน้าหมวก
 สำหรับทหารหญิงในกรมทหารราบที่
๒ รักษาพระองค์ ด้านซ้ายหมวกมีตรา
ครุฑพ่าห์เมื่อแต่งเครื่องแบบเต็มยศรักษาพระองค์
มีพู่สีดำติด ณ ที่ที่มีตราหน้าหมวก
 สำหรับทหารหญิงในกรมทหารราบที่
๑๒ รักษาพระองค์ในสมเด็จพระนางเจ้า
สิริกิติ์ พระบรมราชินีนาถ
ด้านซ้ายหมวกมีตราเหมือนตราหน้าหมวกยอด เมื่อแต่งเครื่องแบบเต็มยศ
รักษาพระองค์ มีพู่สีดำติด ณ ที่ที่มีตราหน้าหมวก
 ข้อ
๑๓ ให้เพิ่มความต่อไปนี้เป็น (ช) ของ
(๑๐) ในข้อ ๔๒ แห่งกฎกระทรวง 
(พ.ศ. ๒๕๐๔) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วย
เครื่องแบบทหารบก ฉบับที่ ๓๙
ซึ่งแก้ไขเพิ่มเติมโดยกฎกระทรวง (พ.ศ. ๒๕๒๘) ออกตาม
ความในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก 
ฉบับที่ ๖๓
 "(ช) ทหารหญิงในกรมทหารราบที่ ๑๒
รักษาพระองค์ในสมเด็จพระนางเจ้าสิริกิติ์ 
พระบรมราชินีนาถ
ใช้เสื้อลักษณะเช่นเดียวกับเสื้อเต็มยศรักษาพระองค์ของทหารชายในกรมทหาร
ราบที่ ๑๒ รักษาพระองค์ในสมเด็จพระนางเจ้าสิริกิติ์
พระบรมราชินีนาถ
 ข้อ
๑๔
ให้เพิ่มความต่อไปนี้เป็นวรรคสิบของข้อ ๔๔ แห่งกฎกระทรวง 
(พ.ศ. ๒๕๐๔) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วย
เครื่องแบบทหารบก ฉบับที่ ๖๐
 "สำหรับทหารหญิงในกรมทหารราบที่
๑๒ รักษาพระองค์ในสมเด็จพระนางเจ้า
สิริกิติ์ พระบรมราชินีนาถ
เช่นเดียวกับประคดและคันชีพของทหารชายในกรมทหารราบที่ ๑๒ 
รักษาพระองค์ ในสมเด็จพระนางเจ้าสิริกิติ์ พระบรมราชินีนาถ
แต่มีขนาดย่อมกว่าของทหารชาย"
 ข้อ
๑๕
ให้เพิ่มความต่อไปนี้เป็นวรรคเจ็ดของข้อ ๖๗ แห่งกฎกระทรวง 
(พ.ศ. ๒๕๐๔) ออกตามความในพระราชบัญญัติเครื่องแบบทหาร
พุทธศักราช ๒๔๗๗ ว่าด้วย
เครื่องแบบทหารบก ฉบับที่ ๓๙
ซึ่งแก้ไขเพิ่มเติมโดยกฎกระทรวง (พ.ศ. ๒๕๒๖) ออกตามความ
ในพระราชบัญญัติเครื่องแบบทหาร พุทธศักราช ๒๔๗๗
ว่าด้วยเครื่องแบบทหารบก ฉบับที่ ๖๐
 "สำหรับทหารในกรมทหารราบที่
๑๒ รักษาพระองค์ในสมเด็จพระนางเจ้าสิริกิติ์ 
พระบรมราชินีนาถ มีลายดุนรูปอักษรพระนามาภิไธยย่อ สก
ในมงกุฎขัตติยนารี รองรับด้วยแพร
แถบสะบัดสองชาย และบนแพรแถบสะบัดสองชายสีคำว่า
"กรมทหารราบที่ ๑๒ รักษาพระองค์"

 ให้ไว้
ณ วันที่ ๒๔ มกราคม พ.ศ. ๒๕๓๒
  พลเอก
ชาติชาย ชุณหะวัณ
 
รัฐมนตรีว่าการกระทรวงกลาโหม

+------------------------------------------------------------------------------------------------------------+
หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากกรมทหารราบที่ ๑๒ 
รักษาพระองค์ในสมเด็จพระนางเจ้าสิริกิติ์ พระบรมราชินีนาถ
ได้รับพระราชทานพระบรมราชานุญาต
สถาปนาเป็นหน่วยทหารรักษาพระองค์
สมควรกำหนดให้มีเครื่องแบบทหารรักษาพระองค์สำหรับ
ทหารในกรมทหารราบที่ ๑๒
รักษาพระองค์ในสมเด็จพระนางเจ้าสิริกิติ์ พระบรมราชินีนาถ เช่นเดียว
กับเครื่องแบบทหารรักษาพระองค์ในหน่วยอื่น ๆ
จึงจำเป็นต้องออกกฎกระทรวงนี้

[รก.๒๕๓๒/๒๕/๑พ/๑๐ กุมภาพันธ์ ๒๕๓๒]